CELEX: 32001R0366
Language: el
Date: 2001-02-22 00:00:00
Title: Κανονισμός (ΕΚ) αριθ. 366/2001 της Επιτροπής, της 22ας Φεβρουαρίου 2001, σχετικά με τις λεπτομέρειες εκτέλεσης των ενεργειών που καθορίζονται από τον κανονισμό (ΕΚ) αριθ. 2792/1999 του Συμβουλίου

Avis juridique important

|

32001R0366

Κανονισμός (ΕΚ) αριθ. 366/2001 της Επιτροπής, της 22ας Φεβρουαρίου 2001, σχετικά με τις λεπτομέρειες εκτέλεσης των ενεργειών που καθορίζονται από τον κανονισμό (ΕΚ) αριθ. 2792/1999 του Συμβουλίου  

Επίσημη Εφημερίδα αριθ. L 055 της 24/02/2001 σ. 0003 - 0015

Κανονισμός (ΕΚ) αριθ. 366/2001 της Επιτροπήςτης 22ας Φεβρουαρίου 2001σχετικά με τις λεπτομέρειες εκτέλεσης των ενεργειών που καθορίζονται από τον κανονισμό (ΕΚ) αριθ. 2792/1999 του ΣυμβουλίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2792/1999 του Συμβουλίου, της 17ης Δεκεμβρίου 1999, για τον καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας(1), και ιδίως το άρθρο 8 παράγραφος 7 και το άρθρο 21,Εκτιμώντας τα ακόλουθα:(1) Το άρθρο 1 του κανονισμού (ΕΚ) αριθ. 1263/1999 του Συμβουλίου, της 21ης Ιουνίου 1999, σχετικά με το χρηματοδοτικό μέσο προσανατολισμού της αλιείας(2), προβλέπει ότι οι ενέργειες χρηματοδοτούνται στο γενικό πλαίσιο του προγραμματισμού των Διαρθρωτικών Ταμείων.(2) Τα προγράμματα πρέπει να εκτελούνται σύμφωνα με τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων των Διαρθρωτικών Ταμείων(3) και ιδίως τα άρθρα 31 έως 33 και 37 έως 39.(3) Ενόψει της συνολικής παρακολούθησης της εκτέλεσης των προγραμμάτων, οι ετήσιες εκθέσεις που αναφέρονται στο άρθρο 37 του κανονισμού (ΕΚ) αριθ. 1260/1999 πρέπει να περιέχουν, υπό τη μορφή αυστηρώς εναρμονισμένων καταστάσεων προόδου, ποσοτικοποιημένες πληροφορίες, καθώς και πληροφορίες υπό κωδικοποιημένη μορφή. Οι εν λόγω πληροφορίες πρέπει να καλύπτουν όχι μόνο τα εκτελεσθέντα, τα υπό εκτέλεση ή προβλεπόμενα στο πλαίσιο του ΧΜΠΑ έργα, αλλά επίσης τις αποσύρσεις από το στόλο υπαρχόντων σκαφών, οι οποίες πραγματοποιήθηκαν χωρίς δημόσια ενίσχυση κατ' εφαρμογή του άρθρου 9 του κανονισμού (ΕΚ) αριθ. 2792/1999.(4) Οι καταστάσεις προόδου, πρέπει να είναι σύμφωνες με τις διατάξεις των κανονισμών της Επιτροπής (ΕΚ) αριθ. 2090/98(4), (ΕΚ) αριθ. 643/2000(5) και (ΕΚ) αριθ. 1685/2000(6) της Επιτροπής.(5) Η Επιτροπή πρέπει να διαθέτει κατάλληλες πληροφορίες για το σύνολο των διαρθρωτικών ενεργειών που πραγματοποιούνται από τα κράτη μέλη στον τομέα της αλιείας, συμπεριλαμβανομένων των ενισχύσεων που αναφέρονται στο άρθρο 19 παράγραφος 2 του κανονισμού (ΕΚ) αριθ. 2792/1999· για το σκοπό αυτό, πρέπει να θεσπιστεί ένα εναρμονισμένο σύστημα δηλώσεων εκ μερους των κρατών μελών όσον αφορά το ποσό των ενισχύσεων που καταβλήθηκαν για το σκοπό αυτό.(6) Με σκοπό τη συνολική παρακολούθηση και αξιολόγηση της επίπτωσης των κοινών επιχειρήσεων, πρέπει να καταρτισθεί κατάλογος κατάλληλων και συγκρίσιμων δεδομένων, ο οποίος πρέπει να διαβιβάζεται στην Επιτροπή ταυτόχρονα με τις εκθέσεις δραστηριότητας που αναφέρονται στο άρθρο 8 παράγραφος 5 του κανονισμού (ΕΚ) αριθ. 2792/1999.(7) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του τομέα αλιείας και υδατοκαλλιέργειας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 11. Με την επιφύλαξη των διατάξεων του άρθρου 37 του κανονισμού (ΕΚ) αριθ. 1260/1999, οι ετήσιες εκθέσεις εκτέλεσης περιλαμβάνουν κυρίως τις καταστάσεις προόδου των προγραμμάτων· στις καταστάσεις αυτές περιέχονται οι ακόλουθες πληροφορίες:α) σχετικά με σχέδια που εκτελέστηκαν, εκτελούνται ή προβλέπονται στο πλαίσιο του ΧΜΠΑ· καθώς καιβ) σχετικά με αποσύρσεις υπαρχόντων σκαφών από τον στόλο, οι οποίες πραγματοποιήθηκαν χωρίς δημόσια ενίσχυση κατ' εφαρμογή του άρθρου 9 του κανονισμού (ΕΚ) αριθ. 2792/1999.Τα σχέδια "εκτελέστηκαν" ή "είναι υπό εκτέλεση" όταν οι επιλέξιμες δαπάνες πιστοποιήθηκαν και πληρώθηκαν από τους δικαιούχους. Τα σχέδια "θεωρούνται προβλεπόμενα" όταν οι πιστώσεις έχουν δεσμευτεί κατόπιν διοικητικής απόφασης χορήγησης δημόσιας ενίσχυσης.2. Οι καταστάσεις προόδου υποβάλλονται στην Επιτροπή σε ηλεκτρονική μορφή σύμφωνα με το υπόδειγμα που εμφαίνεται στο παράρτημα Ι του παρόντος κανονισμού, κάθε έτος πριν τις 30 Απριλίου.Επιπροσθέτως, απαιτείται ένα πρωτότυπο σε χαρτί.Άρθρο 2Κάθε έτος, πριν τις 30 Απριλίου, τα κράτη μέλη διαβιβάζουν στην Επιτροπή ανακεφαλαιωτική κατάσταση των ενισχύσεων που αναφέρονται στο άρθρο 19 παράγραφος 2 του κανονισμού (ΕΚ) αριθ. 2792/1999 σύμφωνα με το υπόδειγμα που εμφαίνεται στο παράρτημα ΙΙ του παρόντος κανονισμού.Απαιτείται ένα τουλάχιστον πρωτότυπο σε χαρτί.Άρθρο 3Τα κράτη μέλη λαμβάνουν τα αναγκαία μέτρα προκειμένου η αρχή διαχείρισης να διαβιβάσει στην Επιτροπή, σε ηλεκτρονική μορφή, τις ακόλουθες πληροφορίες για κάθε κοινή επιχείρηση κατά την έννοια του άρθρου 8 του κανονισμού (ΕΚ) αριθ. 2792/1999:α) το αργότερο έξι μήνες μετά την απόφαση χορήγησης της πριμοδότησης, τα στοιχεία σύστασης της κοινής επιχείρησης, σύμφωνα με το υπόδειγμα που εμφαίνεται στο παράρτημα ΙΙΙα) του παρόντος κανονισμού· ανάλογα με τις ανάγκες, τα στοιχεία αυτά ενημερώνονται και διαβιβάζονται εκ νέου·β) ταυτόχρονα με την έκθεση σχετικά με την εκτέλεση του σχεδίου δραστηριότητας, πληροφορίες για τη δραστηριότητα που ασκήθηκε κατά τη διάρκεια της περιόδου που καλύπτεται από τη σχετική έκθεση, σύμφωνα με το υπόδειγμα που εμφαίνεται στο παράρτημα ΙΙΙβ) του παρόντος κανονισμού.Άρθρο 4Οι λεπτομέρειες εκτέλεσης της συνδρομής που χορηγήθηκε από το ΧΜΠΑ και τα έγγραφα που υποβλήθηκαν σχετικά με ενέργειες που καθορίζονται από τον κανονισμό (ΕΚ) αριθ. 2468/98 του Συμβουλίου(7), συμπεριλαμβανομένων των αιτήσεων χορήγησης συνδρομής που εγκρίθηκαν μετά την 1η Ιανουαρίου 1994 δυνάμει των κανονισμών (ΕΟΚ) αριθ. 4028/86(8) και (ΕΟΚ) αριθ. 4042/89(9) του Συμβουλίου συνεχίζουν να διέπονται από τον κανονισμό (ΕΚ) αριθ. 1796/95 της Επιτροπής(10).Άρθρο 5Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 22 Φεβρουαρίου 2001.Για την ΕπιτροπήFranz FischlerΜέλος της Επιτροπής(1) ΕΕ L 337 της 30.12.1999, σ. 10.(2) ΕΕ L 161 της 26.6.1999, σ. 54.(3) ΕΕ L 161 της 26.6.1999, σ. 1.(4) ΕΕ L 266 της 1.10.1998, σ. 27.(5) ΕΕ L 78 της 29.3.2000, σ. 4.(6) ΕΕ L 193 της 29.7.2000, σ. 39.(7) ΕΕ L 312 της 20.11.1998, σ. 19.(8) ΕΕ L 376 της 31.12.1986, σ. 7.(9) ΕΕ L 388 της 30.12.1989, σ. 1.(10) ΕΕ L 174 της 26.7.1995, σ. 11.ΠΑΡΑΡΤΗΜΑ I>PIC FILE= "L_2001055EL.000502.EPS">>PIC FILE= "L_2001055EL.000601.EPS">ΠΑΡΑΡΤΗΜΑ II>PIC FILE= "L_2001055EL.000702.EPS">ΠΑΡΑΡΤΗΜΑ ΙΙΙΚΑΝΟΝΙΣΜΟΣ (ΕΚ) αριθ. 2792/1999 - ΚΟΙΝΕΣ ΕΠΙΧΕΙΡΗΣΕΙΣδιαβιβάζεται στην Ευρωπαϊκή Επιτροπή, ΓΔ "Αλιεία", rue de la Loi 200, B-1049 Bruxellesηλεκτρονικό ταχυδρομείο: fisheries-fs@cec.eu.int[οι αριθμοί των άρθρων αναφέρονται στον κανονισμό (ΕΚ) αριθ. 2792/1999]α) ΣΥΣΤΑΤΙΚΑ ΣΤΟΙΧΕΙΑ ΤΗΣ ΚΟΙΝΗΣ ΕΠΙΧΕΙΡΗΣΗΣΔιοικητικές πληροφορίες, χρηματοοικονομικές πληροφορίες και πληροφορίες για την εκτέλεση του προϋπολογισμού που αφορούν το έργο ίδρυσης της κοινής επιχείρησηςΣτήλες αριθ. ...(1) ΚΚΑ (κοινός κωδικός αναγνώρισης) του επιχειρησιακού προγράμματος/ενιαίου εγγράφου προγραμματισμού στο οποίο καταλογίστηκε η πριμοδότηση σύστασης της κοινής επιχείρησης.(2) Αριθμός αναγνώρισης του σχεδίου (αριθμός που χορηγήθηκε από την αρμόδια αρχή διαχείρισης του επιχειρησιακού προγράμματος/ενιαίου εγγράφου προγραμματισμού κατά το χρόνο της διοικητικής απόφασης της χορήγησης της πριμοδότησης).(3) Ημερομηνία καταχώρησης του σχεδίου (ημερομηνία κατάθεσης της αίτησης πριμοδότησης) (ηη/μμ/εεεε).(4) Ημερομηνία της διοικητικής απόφασης χορήγησης της πριμοδότησης που λήφθηκε από την αρμόδια αρχή διαχείρισης του επιχειρησιακού προγράμματος/ενιαίου εγγράφου προγραμματισμού (ηη/μμ/εεεε).(5) Ποσό της χορηγηθείσας πριμοδότησης (EUR) (άρθρο 8 παράγραφος 3).(6) Ενίσχυση ΧΜΠΑ που χορηγήθηκε στο έργο (EUR).(7) Ποσό της τραπεζικής εγγύησης (EUR) (άρθρο 8 παράγραφος 4).(8) Ημερομηνία σύστασης της τραπεζικής εγγύησης (ηη/μμ/εεεε).(9) Ποσό που καταβλήθηκε ως προκαταβολή (EUR) (άρθρο 8 παράγραφος 4).(10) Ημερομηνία της προκαταβολής (ηη/μμ/εεεε).(11) Ποσό που καταβλήθηκε ως υπόλοιπο (EUR) (άρθρο 8 παράγραφος 5).(12) Ημερομηνία καταβολής του υπολοίπου (ηη/μμ/εεεε).Πληροφορίες για το σκάφος ή σκάφη που καταχωρήθηκαν στην κοινή επιχείρηση(αναφέρατε ένα μόνο σκάφος ανά γραμμή· χρησιμοποιήσατε περισσότερες της μίας γραμμές εάν χρειάζεται)Στήλες αριθ. ...(13) Εσωτερικός αριθμός μητρώου του σκάφους (όπως εμφαίνεται στο κοινοτικό μητρώο αλιευτικών σκαφών).(14) Χωρητικότητα του σκάφους που λήφθηκε υπόψη για τον καθορισμό του ποσού της πριμοδότησης (GT ή ΚΟΧ).(15) Ηλικία του σκάφους που λήφθηκε υπόψη για τον καθορισμό του ποσού της πριμοδότησης (ακέραιος αριθμός ετών).(16) Κύρια δραστηριότητα που ασκήθηκε από το σκάφος κατά τη διάρκεια της τελευταίας πενταετίας πριν την καταχώρησή του στην κοινή επιχείρηση. Αναφέρατε μία μόνο δραστηριότητα με έναν από τους ακόλουθους κωδικούς: κωδικός 1 (αλιεία σε ύδατα υπό την κυριαρχία ή δικαιοδοσία της ΕΕ)/κωδικός 2 (αλιεία στο πλαίσιο αλιευτικής συμφωνίας της ΕΕ)/κωδικός 3 (αλιεία στο πλαίσιο μιας άλλης αλιευτικής συμφωνίας)/κωδικός 4 (αλιεία στα κοινοτικά ύδατα).(17) Ημερομηνία διαγραφής του σκάφους από το κοινοτικό μητρώο αλιευτικών σκαφών (ηη/μμ/εεεε).(18) Ημερομηνία νηολόγησης του σκάφους στην τρίτη χώρα (ηη/μμ/εεεε).(19) Αριθμός νηολογίου του σκάφους στην τρίτη χώρα.(20) Μέρος της κοινοτικής ενίσχυσης (EUR) που λήφθηκε προηγουμένως για την κατασκευή/εκσυγχρονισμό του σκάφους, η οποία πρέπει να επιστραφεί κατ' εφαρμογή του άρθρού 10 παράγραφος 3 στοιχείο β) (μη σώρευση των ενισχύσεων).(21) Πραγματική ημερομηνία έναρξης των αλιευτικών δραστηριοτήτων του σκάφους στο πλαίσιο της κοινής επιχείρησης (ηη/μμ/εεεε).Χαρακτηριστικά της κοινής επιχείρησηςΣτήλες αριθ. ...(22) Χώρα καταχώρησης της κοινής επιχείρησης (κωδικός ISO, 2 χαρακτήρες).(23) Όνομα (εταιρική επωνυμία) της κοινής επιχείρησης.(24) Διεύθυνση της κοινής επιχείρησης.(25) Νόμισμα στο οποίο εκφράζεται το κεφάλαιο της κοινής επιχείρησης (κωδικός ISO, 3 χαρακτήρες).(26) Ύψος εταιρικού κεφαλαίου της κοινής επιχείρησης.(27) Συμμετοχή κοινοτικού εταίρου ή εταίρων (ποσοστό επί του εταιρικού κεφαλαίου της κοινής επιχείρησης).(28) Αιτιολόγηση της κρατικής ενίσχυσης: κωδικός 1 (ίδρυση νέας κοινής επιχείρησης)/κωδικός 2 (συμμετοχή στο κεφάλαιο υφιστάμενης κοινής επιχείρησης).(29) Ημερομηνία ίδρυσης ή συμμετοχής (ηη/μμ/εεεε).β) ΔΕΔΟΜΕΝΑ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΣΧΕΔΙΟΥ ΔΡΑΣΤΗΡΙΟΤΗΤΑΣΣτοιχεία αναγνώρισης του σχεδίου και της έκθεσηςΣτήλες αριθ. ...(1) Αριθμός αναγνώρισης του σχεδίου [ο ίδιος αριθμός με εκείνον που εμφαίνεται στο παράρτημα ΙΙΙα), στήλη 2].(2) Αριθμός έκθεσης (αριθμός μεταξύ 1 και 5).(3) Περίοδος που καλύπτεται από την παρούσα έκθεση (ηη/μμ/εεεε) ...(4) ... έως (ηη/μμ/εεεε).Ενδεχόμενες αλλαγές των όρων δραστηριότητας της κοινής επιχείρησης που σημειώθηκαν κατά την περίοδο που καλύπτεται από την παρσούσα έκθεσηΣτήλες αριθ. ...(5) Αλλαγή εταίρου στην τρίτη χώρα: κωδικός 1 (ναι)/κωδικός 0 (όχι).(6) Τροποποίηση του εταιρικού κεφαλαίου ή τροποποίηση του ποσοστού συμμετοχής του ή των κοινοτικών εταίρων: κωδικός 1 (ναι)/κωδικός 0 (όχι).(7) Αλλαγή σημαίας του σκάφους ή των σκαφών: κωδικός 1 (ναι)/κωδικός 0 (όχι).(8) Αλλαγή της αλιευτικής ζώνης ή ζωνών: κωδικός 1 (ναι)/κωδικός 0 (όχι).(9) Αντικατάσταση ναυαγήσαντος σκάφους: κωδικός 1 (ναι)/κωδικός 0 (όχι).Αλιευθείσες ποσότητες από τα σκάφη που καταχωρήθηκαν στην κοινή επιχείρηση κατά τη διάρκεια της περιόδου που καλύπτεται από την παρούσα έκθεση(στην περίπτωση περισσοτέρων του ενός σκαφών, αναφέρατε τις συνολικές ποσότητες)Στήλες αριθ. ...(10) Μπακαλιάρος του είδους, merluccious, merluccius (t).(11) Βενθοπελαγικά είδη (t).(12) Μαλάκια (t).(13) Πελαγικά είδη (t).(14) Μαλακόστρακα (t).(15) Άλλα είδη (t).Ποσότητα που διατέθηκε στο εμπόριο, η οποία αντιστοιχεί στο σύνολο των αλιευθεισών ποσοτήτων που αναφέρονται ανωτέρω στις στήλες 10 έως 15Στήλες αριθ. ...(16) Συνολική ποσότητα που διατέθηκε στο εμπόριο (t).(17) Από την οποία: ποσότητα που διατέθηκε στο εμπόριο στα κράτη μέλη της ΕΕ (t).Αξία που τέθηκε στο εμπόριοΣτήλες αριθ. ...(18) Αξία της ποσότητας που διατέθηκε στο εμπόριο η οποία αναφέρεται ανωτέρω στην στήλη 16 (EUR).(19) Από την οποία: αξία της ποσότητας που διατέθηκε στο εμπόριο, η οποία αναφέρεται ανωτέρω στη στήλη 17 (EUR).ΑπασχόλησηΣτήλες αριθ. ...(20) Συνολικός αριθμός των θέσεων εργασίας επί του σκάφους ή των σκαφών.(21) Από τις οποίες: αριθμός θέσεων εργασίας στις οποίες έχουν τοποθετηθεί υπήκοοι της ΕΕ.ΠΑΡΑΡΤΗΜΑ IVΚΑΝΟΝΙΣΜΟΣ (ΕΚ) αριθ. 2792/1999 - ΟΝΟΜΑΤΟΛΟΓΙΑ ΤΩΝ ΑΞΟΝΩΝ ΠΡΟΤΕΡΑΙΟΤΗΤΑΣ, ΤΩΝ ΜΕΤΡΩΝ, ΤΩΝ ΕΝΕΡΓΕΙΩΝ ΚΑΙ ΤΩΝ ΔΕΙΚΤΩΝ ΥΛΟΠΟΙΗΣΗΣ[οι αριθμοί των άρθρων, τίτλων και παραρτημάτων παραπέμπουν στον κανονισμό (ΕΚ) αριθ. 2792/1999]ΣΗΜΕΙΩΣΕΙΣΑΞΟΝΑΣ ΠΡΟΤΕΡ. ΑΡΙΘ. 1: ΠΡΟΣΑΡΜΟΓΗ ΤΩΝ ΑΛΙΕΥΤΙΚΩΝ ΠΡΟΣΠΑΘΕΙΩΝ (άρθρα 7 και 8)Μέτρο 11: διάλυση (άρθρο 7 παράγραφος 3.α)- δράση 1: διάλυση- δείκτης 1: ΚΟΧ(1)- δείκτης 2: GT(2)- δείκτης 3: kW(3)Μέτρο 12: μεταφορά προς τρίτη χώρα/άλλη διάθεση του σκάφους (άρθρο 7 παράγραφος 3.β, 3.γ και παράγραφος 6)- δράση 1: μεταφορά προς τρίτη χώρα (άρθρο 7 παράγραφος 3.β)- δείκτης 1: ΚΟΧ(1)- δείκτης 2: GT(2)- δείκτης 3: kW(3)- δράση 2: άλλη δραστηριότητα του σκάφους, εκτός της διατήρησης της ιστορικής κληρονομιάς/έρευνα/επαγγελματική κατάρτιση/έλεγχος (άρθρο 7 παράγραφος 3.γ)- δείκτης 1: ΚΟΧ(1)- δείκτης 2: GT(2)- δείκτης 3: kW(3)- δράση 3: χρήση του σκάφους στον τομέα της διατήρησης της ιστορικής κληρονομιάς/στην έρευνα/στην επαγγελματική κατάρτιση/στον έλεγχο (άρθρο 7 παράγραφος 6)- δείκτης 1: ΚΟΧ(1)- δείκτης 2: GT(2)- δείκτης 3: kW(3)Μέτρο 13: κοινοτικές επιχειρήσεις (άρθρο 8)- δράση 1: κοινή επιχείρηση- δείκτης 1: ΚΟΧ(1)- δείκτης 2: GT(2)- δείκτης 3: kW(3)- δείκτης 4: αριθμός σκαφώνΑΞΟΝΑΣ ΠΡΟΤΕΡ. ΑΡΙΘ. 2: ΑΝΑΝΕΩΣΗ ΚΑΙ ΕΚΣΥΓΧΡΟΝΙΣΜΟΣ ΤΟΥ ΑΛΙΕΥΤΙΚΟΥ ΣΤΟΛΟΥ (άρθρο 9)Μέτρο 21: κατασκευή νέων σκαφών- δράση 1: κατασκευή- δείκτης 1: GT(4)- δείκτης 2: kW(3)Μέτρο 22: εκσυγχρονισμός υπαρχόντων σκαφών- δράση 1: εκσυγχρονισμός- δείκτης 1: GT (χωρητικότητα του σκάφους με τον εκσυγχρονισμό)(4)- δείκτης 2: ΔGT (αύξηση χωρητικότητας)(4)- δείκτης 3: kW(3)(5)Μέτρο 23: απόσυρση σκάφους (χωρίς κρατική ενίσχυση) που συνδέεται με την ανανέωση του στόλου με δημόσια ενίσχυση- δράση 1: απόσυρση υπάρχοντος σκάφους- δείκτης 1: ΚΟΧ(1)- δείκτης 2: GT(2)- δείκτης 3: kW(3)ΑΞΟΝΑΣ ΠΡΟΤΕΡ. ΑΡΙΘ. 3: ΠΡΟΣΤΑΣΙΑ ΚΑΙ ΑΝΑΠΤΥΞΗ ΤΩΝ ΥΔΑΤΙΝΩΝ ΠΟΡΩΝ, ΤΗΣ ΥΔΑΤΟΚΑΛΛΙΕΡΓΕΙΑΣ, ΕΓΚΑΤΑΣΤΑΣΕΩΝ ΑΛΙΕΥΤΙΚΩΝ ΛΙΜΕΝΩΝ, ΤΗΣ ΜΕΤΑΠΟΙΗΣΗΣ ΚΑΙ ΕΜΠΟΡΙΑΣ, ΤΗΣ ΑΛΙΕΙΑΣ ΕΣΩΤΕΡΙΚΩΝ ΥΔΑΤΩΝ (τίτλοι ΙΙΙ και παράρτημα ΙΙΙ.2)Μέτρο 31: προστασία και ανάπτυξη υδάτινων πόρων(6)(παράρτημα III.2.1)- δράση 1: προστασία και ανάπτυξη υδάτινων πόρων- δείκτης 1: έκταση προστατευόμενης θαλάσσιας ζώνης (km2)- δείκτης 2: αριθμός έργων άλλων τύπωνΜέτρο 32: υδατοκαλλιέργεια(7)(παράρτημα III.2.2)- δράση 1: αύξηση των ικανοτήτων της παραγωγής υδατοκαλλιέργειας (κατασκευή νέων μονάδων ή/και επέκταση υπαρχουσών μονάδων)(8)- δείκτης 1: τόνοι/έτος μυδιών- δείκτης 2: τόνοι/έτος κυδωνιών- δείκτης 3: τόνοι/έτος στρειδιών- δείκτης 4: τόνοι/έτος λαβρακιών- δείκτης 5: τόνοι/έτος τσιπούρας- δείκτης 6: τόνοι/έτος καλκανιών- δείκτης 7: τόνοι/έτος σολομών- δείκτης 8: τόνοι/έτος θαλάσσιας πέστροφας- δείκτης 9: τόνοι/έτος χελιών- δείκτης 10: τόνοι/έτος κυπρίνου- δείκτης 11: τόνοι/έτος πέστροφας γλυκέων υδάτων- δείκτης 12: τόνοι/έτος άλλων ειδών- δείκτης 13: ποσότητα γόνου που παράχθηκε σε εκκολαπτήρια- δράση 2: εκσυγχρονισμός υφισταμένων μονάδων υδατοκαλλιέργειας, χωρίς αύξηση των ικανοτήτων παραγωγής- δείκτης 1: αριθμός μονάδων στις οποίες βελτιώθηκαν οι όροι υγιεινής καθώς και οι υγειονομικοί όροι- δείκτης 2: αριθμός μονάδων στις οποίες βελτιώθηκαν οι περιβαλλοντικοί όροι- δείκτης 3: αριθμός μονάδων που έθεσαν σε εφαρμογή συστήματα βελτίωσης της παραγωγής (ποιότητα/τεχνολογικές καινοτομίες)Μέτρο 33: εγκαταστάσεις αλιευτικών λιμένων (παράρτημα III.2.3)- δράση 1: κατασκευή νέων λιμενικών εγκαταστάσεων/επέκταση υπαρχόντων λιμενικών εγκαταστάσεων- δείκτης 1: m2 αποβάθρας- δείκτης 2: μήκος αποβάθρας σε μέτρα- δείκτης 3: m3 ψυκτικών αποθηκών- δείκτης 4: m3 μη ψυκτικών αποθηκών- δείκτης 5: αριθμός εγκαταστάσεων διακίνησης φορτίου- δείκτης 6: αριθμός παγομηχανών- δείκτης 7: αριθμός σταθμών παροχής ηλεκτρισμού ή/και υδροληψίας- δείκτης 8: αριθμός σταθμών ανεφοδιασμού καυσίμων- δείκτης 9: αριθμός άλλων εγκαταστάσεων- δείκτης 10: m2 χρήσιμης επιφάνειας για την ιχθυόσκαλα- δράση 2: εκσυγχρονισμός υπαρχόντων λιμενικών εγκαταστάσεων, χωρίς αύξηση φυσικών ικανοτήτων- δείκτης 1: αριθμός εγκαταστάσεων στις οποίες βελτιώθηκαν οι όροι υγιεινής καθώς και οι υγειονομικοί όροι- δείκτης 2: αριθμός εγκαταστάσεων στις οποίες βελτιώθηκαν οι περιβαλλοντικοί όροι- δείκτης 3: αριθμός εγκαταστάσεων που έθεσαν σε εφαμρογή συστήματα βελτίωσης της παραγωγής (ποιότητα/τεχνολογικές καινοτομίες)Μέτρο 34: μεταποίηση(7)και εμπορία (παράρτημα III.2.4)- δράση 1: αύξηση των ικανοτήτων μεταποίησης (κατασκευή νέων μονάδων ή/και επέκταση υπαρχουσών μονάδων)(8)- δείκτης 1: τόνοι/έτος νωπών ή διατηρημένων σε ψύξη προϊόντων- δείκτης 2: τόνοι/έτος κονσερβαρισμένων ή ημι-συντηρημένων προϊόντων- δείκτης 3: τόνοι/έτος κατεψυγμένων προϊόντων ή προϊόντων βαθειάς ψύξης- δείκτης 4: τόνοι/έτος άλλων μεταποιημένων προϊόντων (προπαρασκευασμένα πιάτα, καπνιστά, αλίπαστα, αποξηραμένα)- δράση 2: εκσυγχρονισμός υπαρχουσών μονάδων μεταποίησης, χωρίς αύξηση των ικανοτήτων παραγωγής- δείκτης 1: αριθμός μονάδων στις οποίες βελτιώθηκαν οι όροι υγιεινής καθώς και οι υγειονομικοί όροι- δείκτης 2: αριθμός μονάδων στις οποίες βελτιώθηκαν οι περιβαλλοντικοί όροι- δείκτης 3: αριθμός μονάδων που έθεσαν σε εφαρμογή συστήματα βελτίωσης της παραγωγής (ποιότητα/τεχνολογικές καινοτομίες)- δράση 3: κατασκευή νέων εγκαταστάσεων εμπορίας- δείκτης 1: m2 ωφέλιμης επιφάνειας- δράση 4: εκσυγχρονισμός υπαρχουσών εγκαταστάσεων εμπορίας- δείκτης 1: αριθμός εγκαταστάσεων στις οποίες βελτιώθηκαν οι όροι υγιεινής καθώς και οι υγειονομικοί όροι- δείκτης 2: αριθμός εγκαταστάσεων στις οποίες βελτιώθηκαν οι περιβαλλοντικοί όροι- δείκτης 3: αριθμός εγκαταστάσεων που εξοπλίστηκαν με συστήματα πληροφορικήςΜέτρο 35: αλιεία εσωτερικών υδάτων(6)(παράρτημα III.2.5)- δράση 1: κατασκευή νέων σκαφών- δείκτης 1: αριθμός κατασκευασθέντων σκαφών- δείκτης 2: συνολική χωρητικότητα κατασκευασθέντων σκαφών- δράση 2: εκσυγχρονισμός υπαρχόντων σκαφών- δείκτης 1: αριθμός εκσυγχρονισθέντων σκαφών- δείκτης 2: συνολική χωρητικότητα εκσυγχρονισθέντων σκαφών- δράση 3: άλλα μέτρα υπέρ της αλιείας εσωτερικών υδάτων- δείκτης 1: αριθμός έργωνΑΞΟΝΑΣ ΠΡΟΤΕΡ. ΑΡΙΘ. 4: ΑΛΛΑ ΜΕΤΡΑ (άρθρα 11, 12, 14, 15, 16 και 17 παράγραφος 2)Μέτρο 41: παράκτια αλιεία περιορισμένης κλίμακας (άρθρο 11)- δράση 1: πριμοδότηση ολοκληρωμένου συλλογικού έργου- δείκτης 1: αριθμός προσώπων (αλιείς και μέλη των οικογενειών τους) που συμμετέχουν στο έργοΜέτρο 42: κοινωνικοοικονομικά μέτρα(6)(άρθρο 12)- δράση 1: πρόωρη σύνταξη (άρθρο 12 παράγραφος 3.α)- δείκτης 1: αριθμός δικαιούχων- δράση 2: ατομική κατ' αποκοπή πριμοδότηση εξόδου (άρθρο 12 παράγραφος 3.β)- δείκτης 1: αριθμός δικαιούχων- δράση 3: πριμοδότηση μετατροπής (άρθρο 12 παράγραφος 3.γ)- δείκτης 1: αριθμός δικαιούχων- δράση 4: ενίσχυση στην εγκατάσταση νέων στην ηλικία αλιέων (άρθρο 12 παράγραφος 3.δ)- δείκτης 1: αριθμός δικαιούχων- δείκτης 2: συνολική χωρητικότητα αποκτηθέντων σκαφώνΜέτρο 43: προώθηση(9)(άρθρο 14)- δράση 1: εκστρατείες προώθησης- δείκτης 1: αριθμός εκστρατειών προώθησης- δείκτης 2: αριθμός εκστρατειών προστασίας γεωγραφικών ενδείξεων/ονομασιών προέλευσης (άρθρο 14 παράγραφος 3)- δράση 2: συμμετοχή σε εκθέσεις- δείκτης 1: αριθμός εκθέσεων- δράση 3: μελέτες της αγοράς και έρευνες της κατανάλωσης- δείκτης 1: αριθμός μελετών/ερευνών- δράση 4: συμβουλές, ενισχύσεις στην πώληση και άλλες υπηρεσίες που προσφέρονται στους χονδεμπόρους και λιανεμπόρους- δείκτης 1: αριθμός έργων- δράση 5: δραστηριότητες πιστοποίησης της ποιότητας και σήμανσης προϊόντων- δείκτης 1: αριθμός δραστηριοτήτωνΜέτρο 44: ενέργειες που τίθενται σε εφαρμογή από τους επαγγελματίες(9)(άρθρο 15)- δράση 1: ενισχύσεις για την έναρξη λειτουργίας των οργανώσεων παραγωγών (ΟΠ) (άρθρο 15 παράγραφος 1.α)- δείκτης 1: αριθμός ΟΠ που έλαβαν ενισχύσεις- δράση 2: ενισχύσεις για τη θέση σε εφαρμογή του σχεδίου "Ποιότητα" των ΟΠ (άρθρο 15 παράγραφος 1.β)- δείκτης 1: αριθμός ΟΠ που έλαβαν ενίσχυση- δράση 3: Άλλες ενέργειες που τίθενται σε εφαρμογή από τους επαγγελματίες (άρθρο 15 παράγραφος 2)- δείκτης 1: αριθμός ενεργειών που αφορούν τη διαχείριση αλιευτικών πόρων- δείκτης 2: αριθμός ενεργειών που αφορούν την υγιεινή, την υγεία και την ασφάλεια- δείκτης 3: αριθμός ενεργειών που αφορούν την υδατοκαλλιέργεια, την προστασία του περιβάλλοντος ή την ολοκληρωμένη διαχείριση πρακτικών θαλάσσιων ζωνών- δείκτης 4: αριθμός ενεργειών που αφορούν το εμπόριο- δείκτης 5: αριθμός ενεργειών που αφορούν τα φυτώρια επιχειρήσεων/τις συμβουλές στις επιχειρήσεις- δείκτης 6: αριθμός ενεργειών που αφορούν την επαγγελματική κατάρτιση- δείκτης 7: αριθμός ενεργειών που αφορούν την οικονομική διαχείριση(10)- δείκτης 8: αριθμός άλλων ενεργειώνΜέτρο 45: προσωρινή διακοπή δραστηριοτήτων και άλλες χρηματοδοτικές αντισταθμίσεις(6)(άρθρο 16)- δράση 1: προσωρινή διακοπή για απρόβλεπτες περιστάσεις (άρθρο 16 παράγραφος 1.α)- δείκτης 1: αριθμός σκαφών που έλαβαν αποζημίωση- δείκτης 2: αριθμός αλιέων που έλαβαν αποζημίωση- δείκτης 3: αριθμός απολεσθεισών ημερών δραστηριότητας που δίνουν δικαίωμα αποζημίωσης(11)- δράση 2: προσωρινή διακοπή λόγω αναστολής αλιευτικής συμφωνίας (άρθρο 16 παράγραφος 1.β)- δείκτης 1: αριθμός σκαφών που έλαβαν αποζημίωση- δείκτης 2: αριθμός αλιέων που έλαβαν αποζημίωση- δείκτης 3: αριθμός απολεσθεισών ημερών δραστηριότητας που δίνουν δικαίωμα αποζημίωσης(11)- δράση 3: προσωρινή διακοπή για ανανέωση αλιευτικού πόρου (άρθρο 16 παράγραφος 1.γ)- δείκτης 1: αριθμός σκαφών που έλαβαν αποζημίωση- δείκτης 2: αριθμός αλιέων που έλαβαν αποζημίωση- δείκτης 3: αριθμός απολεσθεισών ημερών δραστηριότητας που δίνουν δικαίωμα αποζημίωσης(11)- δείκτης 4: αριθμός επιχειρήσεων μεταποίησης που έλαβαν αποζημίωση- δράση 4: αποζημιώσεις λόγω τεχνικών απαγορεύσεων (άρθρο 16 παράγραφος 2)- δείκτης 1: αριθμός σκαφών που έλαβαν αποζημίωση- δείκτης 2: αριθμός αλιέων που έλαβαν αποζημίωσηΜέτρο 46: καινοτόμα μέτρα(6)(άρθρο 17 παράγραφος 2)- δράση 1: πειραματικά έργα/έργα επίδειξης- δείκτης 1: αριθμός πειραματικών έργων/έργων επίδειξης "πειραματική αλιεία"- δείκτης 2: αριθμός άλλων πειραματικών έργων/έργων επίδειξηςΑΞΟΝΑΣ ΠΡΟΤΕΡ. ΑΡΙΘ. 5: ΤΕΧΝΙΚΗ ΒΟΗΘΕΙΑ (άρθρο 17 εκτός παράγραφος 2)Μέτρο 51: τεχνική βοήθεια(9)- δράση 1: διαχείριση και θέση σε εφαρμογή προγραμμάτων(12)- δείκτης 1: αριθμός ενεργειών- δράση 2: μελέτες (συμπεριλαμβανομένων των μελετών αξιολόγησης που δεν καλύπτονται από την ενέργεια 1)- δείκτης 1: αριθμός μελετών- δράση 3: ανταλλαγές εμπειρίας, δημοσιότητα- δείκτης 1: αριθμός ενεργειών- δράση 4: άλλες ενέργειες τεχνικής βοήθειας- δείκτης 1: αριθμός ενεργειώνΑΞΟΝΑΣ ΠΡΟΤΕΡ. ΑΡΙΘ. 6: ΜΕΤΡΑ ΠΟΥ ΧΡΗΜΑΤΟΔΟΤΟΥΝΤΑΙ ΑΠΟ ΑΛΛΑ ΔΙΑΡΘΡΩΤΙΚΑ ΤΑΜΕΙΑ ΣΤΟ ΠΛΑΙΣΙΟ ΤΟΥ ΠΑΡΟΝΤΟΣ ΠΡΟΓΡΑΜΜΑΤΟΣ (μόνο στις περιοχές του στόχου αριθ. 1)Μέτρο 61: μέτρα που χρηματοδοτούνται από το ΕΤΠΑ(6)- δράση 1: που χρηματοδοτούνται από το ΕΤΠΑ- δείκτης 1: αριθμός ενεργειώνΜέτρο 62: μέτρα που χρηματοδοτούνται από το ΕΚΤ(6)- δράση 1: δράσεις που χρηματοδοτούνται από το ΕΚΤ- δείκτης 1: αριθμός ανθρωποημερών κατάρτισης(1) Ο δείκτης αυτός μπορεί να χρησιμοποιηθεί μόνο για τα σκάφη κάτω των 24 μέτρων μεταξύ των καθέτων και μόνο έως τις 31.12.2003 (βλέπε κανόνες για την καταμέτρηση των σκαφών).(2) Ο δείκτης αυτός πρέπει να χρησιμοποιείται υποχρεωτικά:- για τα σκάφη άνω των 24 μέτρων μεταξύ καθέτων από την 1.1.2000, και- για όλα τα σκάφη από την 1.1.2004(βλέπε κανόνες για την καταμέτρηση σκαφών).(3) Ο δείκτης αυτός αναφέρεται στην ισχύ που δηλώθηκε σύμφωνα με τις διαδικασίες που ορίζονται από τον κανονισμό (ΕΚ) αριθ. 2090/98 (ισχύ μηχανής).(4) Όλα τα κατασκευασθέντα σκάφη (μέτρο 21) καταμετρούνται υποχρεωτικά σε GT, και η χωρητικότητα όλων των εκσυγχρονισθέντων σκαφών (μέτρο 22) πρέπει υποχρεωτικά να καταμετρηθεί σε GT [παράρτημα IV σημείο 1.4.α) του κανονισμού (ΕΚ) αριθ. 2792/1999]. Κατά συνέπεια, ο δείκτης "ΚΟΧ" δεν πρέπει να χρησιμοποιείται ούτε για την κατασκευή ούτε για τον εκσυγχρονισμό. Εάν ο εκσυγχρονισμός δεν προκαλεί καμία αύξηση της χωρητικότητας, η αντίστοιχη ποσότητα είναι "0".(5) Ο δείκτης αυτός αναφέρεται στη συνολική ισχύ μηχανής της νέας μηχανής του σκάφους και όχι στην αύξηση της ισχύος μηχανής που προκλήθηκε από τη νέα μηχανή. Εάν ο εκσυγχρονισμός δεν αφορά εγκατάσταση νέας μηχανής του σκάφους, η αντίστοιχη ποσότητα είναι "0".(6) Στο πλαίσιο του μέτρου αυτού, μια ενέργεια μπορεί να περιλαμβάνει όλα τα έργα της ίδιας περιοχής στο επίπεδο NUTS III· στην περίπτωση αυτή, η αντίστοιχη ποσότητα είναι μια συγκεντρωτική ποσότητα.(7) Στην υδατοκαλλιέργεια/μεταποίηση, μια "μονάδα" = μία εγκατάσταση υδατοκαλλιέργειας/ένα εργοστάσιο ή ένα εργαστήριο μετατροπής.(8) Οι δείκτες που αντιστοιχούν στην ενέργεια αυτή αναφέρονται στη φυσική ικανότητα παραγωγής των κατασκευασθεισών μονάδων (αντίστοιχα στην αύξηση της φυσικής ικανότητας παραγωγής που προκύπτει από την επέκταση υπαρχουσών μονάδων) και όχι στην ποσότητα που παράχθηκε πράγματι το πρώτο έτος.(9) Στο πλαίσιο του μέτρου αυτού, μια ενέργεια μπορεί να περιλαμβάνει όλα τα έργα του προγράμματος· στην περίπτωση αυτή, στον πίνακα του παραρτήματος Ι του παρόντος κανονισμού, αντικαταστήσατε τον κωδικό NUTS III με τον κωδικό NUTS του κράτους μέλους (στήλη 4) και προσδιορίσατε τις συγκεντωτικές ποσότητες.(10) Κατά την έννοια των κανόνων αριθ. 8 ("κεφάλαιο επιχειρηματικού κινδύνου και κεφάλαιο δανείων"), 9 ("κεφάλαιο ταμείων εγγυήσεων") και 10 σημείο 2 ("ενίσχυση που χορηγήθηκε στον εκμισθωτή") του κανονισμού (ΕΚ) αριθ. 1685/2000.(11) Ο εν λόγω αριθμός ημερών ισχύει τόσο για σκάφη όσο και για τους αλιείς.(12) Στο πλαίσιο των κατηγοριών δαπανών που αναφέρονται στο σημείο 2 του κανόνα αριθ. 11 ("δαπάνες στο πλαίσιο της διαχείρισης και της εφαρμογής των Διαρθρωτικών Ταμείων") του κανονισμού (ΕΚ) αριθ. 1685/2000.